CELEX: 62011CN0558
Language: el
Date: 2011-11-07 00:00:00
Title: Υπόθεση C-558/11: Αίτηση για την έκδοση προδικαστικής αποφάσεως, την οποία υπέβαλε το Augstākās tiesas Senāts (Λετονία) στις 7 Νοεμβρίου 2011 — SIA «Kurcums Metal» κατά Valsts Ieņēmumu dienests

14.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/8
            
         Αίτηση για την έκδοση προδικαστικής αποφάσεως, την οποία υπέβαλε το Augstākās tiesas Senāts (Λετονία) στις 7 Νοεμβρίου 2011 — SIA «Kurcums Metal» κατά Valsts Ieņēmumu dienests
   (Υπόθεση C-558/11)
   2012/C 13/16
   Γλώσσα διαδικασίας: η λετονική
   
      Αιτούν δικαστήριο
   
   Augstākās tiesas Senāts
   
      Διάδικοι στην υπόθεση της κύριας δίκης
   
   
      Αναιρεσείουσα: SIA «Kurcums Metal»
   
      Αναιρεσίβλητη: Valsts Ieņēmumu dienests
   
      Προδικαστικά ερωτήματα
   
   
               1)
            
            
               Υπάγονται καλώδια, τα οποία αποτελούνται από πολυπροπυλένιο και από ένα νήμα από χάλυβα, όπως στην προκειμένη περίπτωση, a priori, στη διάκριση 5607 49 11 της συνδυασμένης ονοματολογίας [κανονισμός (ΕΟΚ) αριθ. 2658/87 του Συμβουλίου (1), της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο];
            
         
               2)
            
            
               Είναι απαραίτητη για την κατάταξη σχοινιών, όπως αυτά της προκειμένης περιπτώσεως, η εφαρμογή του κανόνα 3, στοιχείο β', του παραρτήματος Ι, γενικοί κανόνες για την ερμηνεία της συνδυασμένης ονοματολογίας, του κανονισμού (ΕΟΚ) αριθ. 2658/87, του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο;
            
         
               3)
            
            
               Αν σχοινιά αποτελούμενα από συνδυασμένα μεταξύ τους υλικά, ήτοι από πολυπροπυλένιο και από νήμα από χάλυβα, και των οποίων η μεγαλύτερη διάσταση της εγκάρσιας τομής υπερβαίνει τα 3 mm –όπως συμβαίνει εν προκειμένω– υπάγονται, εντούτοις, στη διάκριση 7312 10 98 της συνδυασμένης ονοματολογίας, παράρτημα Ι του κανονισμού (ΕΟΚ) 2658/87, του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο, εμπίπτουν αυτά τα σχοινιά επίσης στο πεδίο εφαρμογής του κανονισμού (ΕΚ) 1601/2001 του Συμβουλίου (2), της 2ας Αυγούστου 2001, για την επιβολή οριστικού δασμού αντιντάμπινγκ και την οριστική είσπραξη των προσωρινών δασμών αντιντάμπινγκ που επιβλήθηκαν στις εισαγωγές ορισμένων συρματόσχοινων και καλωδίων από σίδηρο ή χάλυβα καταγωγής Τσεχικής Δημοκρατίας, Ρωσίας, Ταϊλάνδης και Τουρκίας;
            
         
               4)
            
            
               Πρέπει να κατατάσσονται στη διάκριση 7317 00 90 της συνδυασμένης ονοματολογίας, παράρτημα Ι του κανονισμού (ΕΟΚ) αριθ. 2658/87, του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο, οι συνδετήρες σε σχήμα αγκύλης (U), των οποίων τα άκρα είναι στρογγυλευμένα και συνδέονται με έμβυσμα;
            
         
      (1)  ΕΕ L 256, σ. 1.
   
      (2)  ΕΕ L 211, σ. 1.